Ár 2019 , 14. mars 2019 , var haldinn fundur í úrskurðarnefnd lögmanna í húsnæði Lögmannafélags Íslands , Álftamýri 9 , Reykjavík . Fyrir var tekið mál nr. 30 / 2018 : og kveðinn upp svofelldur Úrskurðarnefnd lögmanna barst þann 6. nóvember 2018 erindi kæranda , stjórnar A , um ætluð brot kærða , B , á 2. mgr. 23. gr. laga nr. 77 / 1998 um lögmenn og 2. gr. og 1. og 2. mgr. 40. gr. siðareglna lögmanna , sbr. einnig 27. gr. laga nr. 77 / 1998 . Með bréfi nefndarinnar til kærða , dags. 9. nóvember 2018 , var meðal annars tekið fram það mat nefndarinnar að um væri að ræða kvörtun reista á 27. gr. laga nr. 77 / 1998 . Þá var í bréfinu óskað eftir greinargerð kærða um málið fyrir 26. sama mánaðar , en engin svör bárust frá kærða . Þann 5. desember 2018 beindi nefndin á ný bréflegu erindi til kærða þar sem ítrekuð voru tilmæli um að hann gerði nefndinni grein fyrir málinu af sinni hálfu og veitti nefndin honum lokafrest í því skyni til 21. sama mánaðar . Í því bréfi var kærði minntur á skyldur sínar gagnvart úrskurðarnefndinni samkvæmt lögum nr. 77 / 1998 og siðareglum lögmanna . Hvorki bárust svör né viðbrögð frá kærða vegna málsins . Var málið tekið til úrskurðar á grundvelli fyrirliggjandi gagna . Málsatvik og málsástæður Fyrir liggur að kærða hafði virk lögmannsréttindi á árunum 2017 og 2018 . Upplýst var af hálfu kæranda að kærði hefði skilað skilað yfirlýsingu þeirri sem og þeim upplýsingum til kæranda , sem kveðið er á um í 2. mgr. 23. gr. laga nr. 77 / 1998 , undir rekstri málsins fyrir nefndinni . Var þar tiltekið að meðfylgjandi tölvubréfinu væri að finna eyðublað yfirlýsingar um fjárvörslur og verðbréfaskrá vegna ársins 2017 sem sjálfstætt starfandi lögmenn þyrftu að skila til kæranda í síðasta lagi 1. október 2018 , sbr. 2. mgr. 23. gr. laga nr. 77 / 1998 . Hefur stjórn A í þeim tilvikum þurft að leggja til við sýslumann niðurfellingu málflutningsréttinda hlutaðeigandi lögmanna . Kærandi sendi á ný tölvubréf til lögmanna dagana 30. ágúst , 14. og 25. september 2018 þar sem minnt var á yfirlýsingu um fjárvörslur og verðbréfaskrá vegna ársins 2017 og að skila þyrfti slíkum yfirlýsingum á skrifstofu kæranda í síðasta lagi 1. október 2018 . Þá var tiltekið að ef yfirlýsing bærist ekki fyrir 15. október 2018 yrði kvörtun vegna vanskila send úrskurðarnefnd lögmanna til meðferðar . Kærandi ítrekaði fyrri erindi sín til kærða með tölvubréfi , dags. 18. október 2018 . Var tiltekið í tölvubréfinu að kvörtun vegna vanskila yrði send til úrskurðarnefndar lögmanna til meðferðar þann 22. sama mánaðar . Kærði mun ekki hafa brugðist við tilgreindum erindum kæranda og var málinu því beint til nefndarinnar með kvörtun sem móttekin var þann 6. nóvember 2018 , svo sem áður er lýst . Líkt og áður greinir upplýsti kærandi undir rekstri málsins fyrir nefndinni að kærði hefði skilað yfirlýsingu þeirri sem og þeim upplýsingum til kæranda , sem kveðið er á um í 2. mgr. 23. gr. laga nr. 77 / 1998 , þ.e. nánar tiltekið þann 16. nóvember 2018 . Kærandi krefst þess að úrskurðarnefnd lögmanna leggi mat á hvort kærði hafi brotið gegn ákvæðum 2. mgr. 23. gr. laga nr. 77 / 1998 um lögmenn og 2. gr. og 1. og 2. mgr. 40. gr. siðareglna lögmanna , og ef svo reynist , ákvarði hæfileg viðurlög því til samræmis . Í málatilbúnaði kæranda er jafnframt á það bent að samkvæmt 1. mgr. 13. gr. laga nr. 77 / 1998 hafi kærandi eftirlit með því að lögmaður uppfylli ávallt skilyrði fyrir lögmannsréttindum sínum samkvæmt 6. , 9. og 12. gr. laganna . Kærandi lýsir því að árétting um skil fjárvörsluyfirlýsingar og verðbréfaskrár hafi verið send lögmönnum með tölvubréfum dagana 16. maí , 30. ágúst , 14. og 25. september 2018 . Vísað er til þess í kvörtun að samkvæmt 1. mgr. 43. gr. siðareglna lögmanna hafi stjórn kæranda eftirlit með því að siðareglunum sé fylgt og hafi um það samráð við dómstóla og stjórnardeildir eftir því sem ástæða sé til . Kveður kærandi að skoða þurfi 1. mgr. ákvæðisins í ljósi tilgangs A eins og hann sé skilgreindur í 2. gr. samþykkta félagsins , þar sem segi m.a. að tilgangur félagsins sé að sinna lögboðnu eftirlits - og agavaldi , gæta hagsmuna lögmannastéttarinnar og stuðla að réttaröryggi . Kærandi upplýsti hins vegar undir rekstri málsins fyrir nefndinni að kærði hefði skilað yfirlýsingu þeirri sem og þeim upplýsingum til kæranda , sem kveðið er á um í 2. mgr. 23. gr. laga nr. 77 / 1998 , þann 16. nóvember 2018 . Þá er tiltekið í 4. mgr. ákvæðisins að hafi lögmaður , sem ákvæði 23. gr. laganna tekur til , ekki skilað stjórn A yfirlýsingu um stöðu vörslufjárreiknings samkvæmt 2. mgr. 23. gr. fyrir 1. október ár hvert , eða slík yfirlýsing hefur ekki reynst fullnægjandi , beri A að leggja til við sýslumann að réttindi hans verði felld niður . Í 3. mgr. 3. gr. reglna um meðferð mála fyrir úrskurðarnefnd lögmanna , þar sem fjallað er um hlutverk nefndarinnar , er eitt af hlutverkunum tilgreint svo , að fjalla um erindi sem stjórn A sendir nefndinni samkvæmt 3. mgr. 43. gr. siðareglnanna . Beinist skoðun nefndarinnar á meintum brotum jafnan að því hvort kærði hafi gerst brotlegur við kæranda . Þeir þurfa því að einhverju marki að vera beinir og einstaklingslegir umfram það sem aðrir hafa að gæta . Samkvæmt því sem hér hefur verið lýst er það mat nefndarinnar að sakarefnið varði kæranda sjálfan í framangreindum skilningi enda lýtur það meðal annars að þeim þáttum í störfum lögmanna sem kæranda er ætlað að hafa lögbundið eftirlitshlutverk með . Þá segir í 1. mgr. 40. gr. siðareglnanna að lögmaður skuli hafa góða skipan á skrifstofu sinni , vaka yfir störfum starfsliðs síns og líta eftir því , að lögmannsfulltrúar fylgi góðum lögmannsháttum . Leiði slíkt hið sama af 2. mgr. 40. gr. siðareglnanna enda tilgreind skil liður í bókhaldi kærða og vörslu fjármuna sem honum bar að haga í samræmi við lög og góða venju . Varð misbrestur á því vegna skila kærða á yfirlýsingu um stöðu vörslufjárreiknings hans og upplýsinga um verðbréfaeign í hans vörslu miðað við 31. desember 2017 til kæranda . Varðandi ætluð brot kærða gegn 2. gr. siðareglna lögmanna er þess að gæta að kærandi upplýsti undir rekstri málsins að kærði hefði skilað yfirlýsingu þeirri sem og þeim upplýsingum sem kveðið er á um í 2. mgr. 23. gr. laga nr. 77 / 1998 þann 16. nóvember 2018 . Með hliðsjón af hinum síðbúnu skilum kærða á viðkomandi gögnum til kæranda verður ekki talið að sá dráttur sem varð á afhendingu þeirra lögbundnu gagna sem hér um ræðir hafi verið slíkur að varði við heiður lögmannastéttarinnar , í skilningi 2. gr. siðareglnanna . Í samræmi við það sem að framan greinir er það mat nefndarinnar að kærði hafi með þeirri háttsemi , sem áður er lýst , brotið gegn 2. mgr. 23. gr. laga nr. 77 / 1998 og 1. og 2. mgr. 40. gr. siðareglna lögmanna . Þá er jafnframt til þess að líta að samkvæmt 4. mgr. 43. gr. siðareglna lögmanna er lögmanni skylt að boði úrskurðarnefndar lögmanna að gera viðhlítandi grein fyrir máli sínu út af meintu broti eða ágreiningi um skilning á siðareglunum . Ber lögmanni í því efni að svara og sinna án ástæðulauss dráttar fyrirspurnum og kvaðningum nefndarinnar . Að framan greinir hvernig kærða hefur verið veittur rúmur frestur af hálfu úrskurðarnefndar til að gera grein fyrir máli sínu , en hann hefur ítrekað hunsað tilmæli nefndarinnar þar að lútandi . Felur framferði kærða að þessu leyti í sér brot á skyldum hans gagnvart nefndinni , sbr. 4. mgr. 43. gr. siðareglna lögmanna , enda þótt nefndin telji að málið sé nægilega upplýst þrátt fyrir þessa vanrækslu kærða . Með hliðsjón af atvikum öllum , einkum hinum síðbúnu skilum kærða á viðkomandi gögnum til kæranda sem fóru fram þann 16. nóvember 2018 eða um einum og hálfum mánuði eftir lögboðinn tímafrest , verður látið við það sitja að veita kærða aðfinnslu vegna brota hans gegn 2. mgr. 23. gr. laga nr. 77 / 1998 og 1. og 2. mgr. 40. gr. og 4. mgr. 43. gr. siðareglna lögmanna . Sú háttsemi kærða , B lögmanns , að hafa ekki skilað kæranda , A , yfirlýsingu um stöðu vörslufjárreiknings og verðbréfaskrá vegna ársins 2017 innan þeirra tímamarka sem kveðið er á um í 2. mgr. 23. gr. laga nr. 77 / 1998 um lögmenn , er aðfinnsluverð .